Kívánom, hogy legyen egy angyalod, aki a neveden szólít.  
Egy angyal, aki mögötted áll és védelmez, aki megtart, amikor a téli hideg szél erősen fúj.  
Egy angyal, aki világít az életedhez és vigyáz rád.  
Egy angyal, aki megérti álmaidat és melletted áll.   
Egy angyal, aki bátorít és örömre indít, aki halkan egy karácsonyi éneket énekel.   
Egy angyal, aki észreveszi, amikor fáradt vagy, aki figyel arra is, hogy magadat se felejtsd el.  
Egy angyal, aki segít megpihenni, aki tudja, mi a jó neked és gondol rád.  
Kívánom, hogy legyen egy angyalod ebben az ádventben különösen, aki a neveden szólít.  
  
/És kísérjen az új évben is téged!

Michaela Steininger/